དེ་བས།རང་གིས་མ་བཏབ་པའི་ས་བོན་ཞིག་གི་ལོ་ཏོག་ལ་ཁྱོད་ཀྱིས་རེ་བ་མ་བྱེད་དང་།རང་གིས་མ་བསྒྲུབས་པའི་བྱ་བ་ཞིག་གི་ཨ་ལན་ལ་ཁྱོད་ཀྱིས་ཨུ་ཚུགས་མི་རྒྱག་པར།ད་ལྟ་མྱོང་བཞིན་པ་འདས་སོང་གི་གོམ་རྗེས་ལ་ལྟོས་དང་བསླུ་བ་མེད་པའི་ངེས་ཤེས་རེ་རྙེད་ཐུབ་ལ།མ་འོང་བའི་མྱོང་འགྱུར་ཡང་ད་ལྟའི་ཚུལ་ལ་སོམས་དང་འཇིགས་སྐྲག་འདྲེས་མའི་གྲ་སྒྲིག་རེ་དྲན་ངེས་པས།ཁྱོད་ཀྱི་སྐྱིད་སྡུག་དང་རྒྱལ་ཕམ།མཐོ་དམའ།ལེགས་ཉེས།ཐོབ་ཤོར།ཡག་བཙོགཆེ་ཆུང་།རིང་ཐུང་།མྱུར་བུལ་སོགས་ཀྱིས་བསྡུས་པའི་འབྲས་བུ་ཐམས་ཅད་ལ་དཔའ་ངར་ཆེན་པོས་གདོང་གཏོད་པར་གྱིས་དང་།བློ་སེམས་གུ་ཡངས་པོས་དང་དུ་བླང་བར་བྱོས་དང་།རང་གིས་མ་བྱས་པ་ཞིག་ཁྱོད་ལའང་གཏན་དུ་འཐོབ་མི་སྲིད་པའི་ཆོས་ཉིད་བཙན་པོ་དེ་ཤེས་པར་མཛོད།